section_heading: Glazbeni stil, naslovnica i tekstovi pjesama
paragraph_text: Pjesma "Planetary Misfortune" nova je inačica pjesme "Too Much to See"; "Too Much to See" bila je objavljena 2001. godine na b strani singla "Alone" te kao bonus pjesma na albumu Am Universum. Na novoj su inačici melodija i tematika ostale iste, no do promjene je došlo u njihovom aranžmanu te je za pjesmu bio napisan novi tekst.